3 martie 2020

Invitație la conferința de presă

cu prilejul încheierii Festivalului Internațional de Arte EUROPALIA ROMÂNIA

Institutul Cultural Român vă invită vineri, 6 martie 2020, de la ora 11.00, la o conferință de presă organizată cu prilejul încheierii Festivalului Internațional de Arte EUROPALIA, a cărei ediție 2019-2020 a fost dedicată României.

Tema conferinței de presă este legată de experiențele artiștilor, ale curatorilor și ale managerilor de proiect, povestite chiar de aceștia în fața reprezentanților mass-media. Invitații vor explica impactul participării lor la EUROPALIA ROMÂNIA și își vor exprima opinia în legătură cu efectele acestui program de țară asupra imaginii României în lume.

La conferință vor participa, alături de membri ai echipei EUROPALIA ROMÂNIA, Doina Lemny, Marin Cazacu, Răzvan Popovici, Marius Mihalache, Valentin Răduțiu, Maria Răducanu, Mihai Zgondoiu, Constantin Răileanu, Maria Balabaș, Radu Chișu, Carmen Lidia Vidu, Andrei Tănăsescu, Andreea Căpitănescu, Gabriela Adameșteanu, Dragoș Rusu, Adrian Bojenoiu.

La evenimentul care va avea loc în Sufrageria Regală a Muzeului Național de Artă a României (MNAR) vor mai participa Sergiu Nistor, consilier prezidențial, E.S. Philippe Henri Benoit, ambasadorul Regatului Belgiei la București, Ovidiu Șandor, comisar general pentru EUROPALIA ROMÂNIA, Koen Clement, director general EUROPALIA Internațional.

Din partea Institutului Cultural Român, vor participa Mirel Taloș, președinte interimar al ICR, Krizbai Béla Dan, vicepreședinte al ICR.

De asemenea, sunt invitați să participe la conferința de presă comitetul de lucru interinstituțional format din reprezentanți ai Ministerului Afacerilor Externe, Ministerului Culturii și Secretaratului General al Guvernului, precum și directori ai muzeelor partenere: Ernest Oberländer-Târnoveanu (Muzeul Național de Istorie a României), Liviu Constantinescu (MNAR), Virgil Nițulescu (Muzeul Țăranului Român).

Moderatorul conferinței va fi Horia Barna, director artistic al EUROPALIA ROMÂNIA.

România a fost prezentă în perioada 2 octombrie 2019 - 2 februarie 2020 la cea de-a 27-a ediţie a Festivalului Internaţional de Arte EUROPALIA, prin expoziţii, spectacole, concerte, dezbateri, master-classuri, ateliere în Belgia și în alte ţări - Regatul Unit al Marii Britanii, Franţa, Olanda, Luxemburg și Germania.

Evenimentele EUROPALIA ROMÂNIA, coordonate de Institutul Cultural Român, alături de Europalia International din Belgia, au beneficiat de peste 150.000 de persoane care au fost prezente la cele 250 evenimente care au reprezentat creativitatea românească în lume prin arte vizuale, muzică, cinema, literatură, artele spectacolului.

Institutul Cultural Român a fost coordonatorul pregătirii și participării României la festival, în colaborare cu Ministerul Afacerilor Externe, Ministerul Culturii și Secretariatul General al Guvernului și în parteneriat cu organizatorul manifestării, Asociația EUROPALIA International, Belgia.

***

UN TUR GHIDAT realizat de curatorul Doina Lemny în Sala Brâncuși a MNAR, unde se află opere ale sculptorului Constantin Brâncuși care au fost expuse și la BOZAR Bruxelles, va avea loc după întâlnirea cu presa.

Vă rugăm confirmați prezența până joi, 5 martie 2020:

biroul.presa@icr.ro/ miruna.olteanu@icr.ro – 0728.12.12.24

Miruna

2020-05-14

Madalina Dolcescu